《金明池 集曾波阁》
清代·吴绮

白鹤珠宫，苍龙玉沼，司马浮踪暂息。砧杵动、离心欲冷，有今雨旧雨上客。

过虹桥、皂盖飞来，总踏乱、几亩寒山秋碧。向竹里行盘，花间弄斝，共道西园重集。

可怪双江帆影急。把好梦吹残，胜游空忆。风中曲、琼箫竞响，波上月、锦灯同色。

况芙蓉、地主情多，便柳折旗亭，怎生消得。且尽量衔杯，擘笺分韵，莫负清宵瑶瑟。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。